Diari Oficial de la Generalitat Valenciana


Sumari del DOGV 9956, del 14-10-2024 (2024/10256)

RESOLUCIÓ de 4 d’octubre de 2024, de la Direcció General d’Ordenació Educativa i Política Lingüística, per la qual es concedixen les subvencions per al foment del valencià per a les institucions, entitats i associacions sense finalitat lucrativa en l’àmbit social, per a l’any 2024, modalitat A.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9956

Data del DOGV
:   14-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10284

CVE
:   LACO-X-0207-78310

Data del document
:   04-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * llengua oficial

L’Orde 66/2016, de 18 d’octubre, de la Conselleria d’Educació, Investigació, Cultura i Esport (DOGV 7900, 20.10.2016), va aprovar les bases reguladores del procediment de subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l’àmbit social. L’Orde 58/2022, de 29 de setembre, de la Conselleria d’Educació, Cultura i Esport, va modificar parcialment l’Orde 66/2016, de 18 d’octubre, articles 4, 10, 24 i 27 (DOGV 9441, 04.10.2022).

Per mitjà de la Resolució de 27 de març de 2024, de la Conselleria d’Educació, Universitats i Ocupació, es van convocar les subvencions per al foment del valencià per a les institucions, entitats i associacions sense finalitat lucrativa en l’àmbit social, per a l’any 2024.

Vist l’informe de la comissió tècnica en què es concreta el resultat de l’avaluació de les sol·licituds presentades a la modalitat A, després de ser estudiades i avaluades per la comissió tècnica, constituïda el 25 de juliol de 2024 i reunida el dia 5 de setembre de 2024 a este efecte.

Vist l’informe de l’òrgan instructor en què consta que de la informació que es troba en el seu poder es desprén que els beneficiaris complixen tots els requisits necessaris per accedir a estes.

De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposa l’article 14 de la mencionada orde de bases i el resolc quint de la Resolució de convocatòria de 27 de març de 2024, de la Conselleria d’Educació, Universitats i Ocupació.

D’acord amb l’autorització de la disposició final primera de l’Orde 66/2016, de 18 d’octubre, abans esmentada, i amb el resolc 14 de la Resolució de convocatòria, vista la proposta de l’òrgan instructor,

RESOLC

*Primer*

Concedir les subvencions proposades a les entitats de la modalitat A que s’indiquen en l’annex I i assignar a cada una la quantitat que s’especifica, per un import total de 964.099,47 euros, a càrrec de la línia S0122, «Ajudes a la promoció del valencià en l’àmbit social», de l’aplicació pressupostària G01090202GE00000.422D00, dels pressupostos de la Generalitat per a 2024.

*Segon*

No concedir les subvencions a les entitats mencionades en l’annex II pel motiu que s’hi indica.

*Tercer*

La documentació justificativa de la realització de l’activitat subvencionada s’haurà de presentar d’acord amb el que indica l’article 25 de les bases de la convocatòria. El termini de presentació de la documentació justificativa de la realització de l’activitat subvencionada finalitzarà el 31 d’octubre de 2024, d’acord amb el resolc onzé de la resolució de convocatòria.

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, este acte, que esgota la via administrativa, podrà ser objecte de recurs potestativament en reposició o directament d’un recurs contenciós administratiu, en els terminis i davant dels òrgans que s’indiquen a continuació:

a) El recurs de reposició s’ha d’interposar davant de la Conselleria d’Educació, Cultura, Universitats i Ocupació, en el termini d’un mes des de l’endemà de la publicació en el *Diari Oficial de la Generalitat Valenciana*.

b) El recurs contenciós administratiu s’ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l’endemà de la publicació en el *Diari Oficial de la Generalitat Valenciana*.

  

València, 4 d'octubre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.